section_heading: Nemiri
paragraph_text: Dana 24. travnja 1998. godine Hrvati u Drvaru, su u rušilačkim napadima popalili kancelarije UNHCR-a, OHR-a, IPTF-a, sva vozila koja su im se našla na putu i premlatili gradonačelnika Marčetu (Srbina) kao odmazdu za SFOR-ovo nasilno istjerivanje Hrvata iz njihovih stanova. Nakon ovog događaja povećan je broj paljenja i napada na Srbe povratnike. Broj popaljenih kuća iznosio je 860. Na dan nemira pristigla su vozila Hrvata iz drugih mjesta. Mjesni poslodavci pustili su radnike da mogu ići demonstrirati. Škole su zatvorile tako da su učenici mogli biti s roditeljima. Kanadski vojnici nisu bili spremni na civilne nemire, jer ih po kanadskom zakonu vojska ne smije gušiti. Nisu imali ni suzavac, ni štapove ni štitove.